Kvantová teória

Kvantová teória je ucelená sústava teoretických disciplín opisujúcich vlastnosti a správanie mikročastíc a fyzikálnych polí a ich vzájomnú interakciu. Časť fyziky využívajúca aparát kvantovej teórie sa nazýva kvantová fyzika.

Hlavné disciplíny kvantovej teórie sú:
kvantová mechanika
kvantová teória polí a elementárnych častíc
kvantová elektrodynamika
kvantová štatistická fyzika
kvantová chromodynamika

Charakteristickými znakmi kvantovej teórie sú:
kvantová štruktúra hodnôt fyzikálnych veličín (kvantovanie)
štatistické predpovede pozorovateľných javov
časticovo-vlnový dualizmus
zásadná revízia klasických zákonov a pojmov

Kvantová teória študuje nielen mikroskopické, ale aj makroskopické kvantové javy (javy, v ktorých sa kvantová povaha mikrosveta prejavuje aj v makroskopických mierkach), napr. supravodivosť, supratekutosť, kvantový Hallov jav. 

Kvantová fyzika